ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
पानीपत में नए 2-जी इथेनॉल संयंत्र स्थापित करने के लिए आईओसीएल को पर्यावरण संबंधी स्वीकृति मिली
पर्यावरण के अनुकूल उत्पादों के उपयोग को बढ़ावा देने के लिए भारत सरकार की प्रतिबद्धता को आगे बढ़ाते हुए, पर्यावरण, वन और जलवायु परिवर्तन मंत्रालय ने इंडियन ऑयल कॉर्पोरेशन लिमिटेड  को पानीपत में नए 2-जी इथेनॉल संयंत्र स्थापित करने के लिए पर्यावरण संबंधी स्वीकृति दे दी है।
केंद्रीय पर्यावरण, वन एवं जलवायु परिवर्तन और सूचना एवं प्रसारण मंत्री श्री प्रकाश जावड़ेकर ने आज एक ट्वीट में इसकी घोषणा की।
आईओसीएल ने हरियाणा के पानीपत जिले के बहोली में अपने प्रस्तावित 100 केएलपीडी लिग्नो-सेलुलोसिक 2-जी इथेनॉल प्लांट के लिए पर्यावरणीय संबंधी स्वीकृति मंजूरी की मांग की थी। संयंत्र स्थापित करने में 766 करोड़ रुपये के निवेश का अनुमान है। उल्लेखनीय है कि केंद्र सरकार ने आयात निर्भरता को कम करने और किसानों की आय बढ़ाने के लिए इथेनॉल के उत्पादन और उपयोग को एक प्रमुख क्षेत्र के रूप में चिन्ह्ति किया है। इस उत्पादित इथेनॉल का इस्तेमाल परिवहन ईंधन में मिश्रण के लिए किया जाएगा।
यह भी बताना प्रासंगिक है कि हाल ही में केंद्र सरकार ने घोषणा की थी कि बी-हैवी शीरा से अतिरिक्त इथेनॉल के उत्पादन के लिए अलग से पर्यावरणीय संबंधी स्वीकृति की आवश्यकता नहीं है, क्योंकि यह प्रदूषण में नहीं बढ़ाता है। साथ ही, किसानों और चीनी उद्योग को इससे अधिक लाभ मिलता है।
युवा कार्यक्रम एवं खेल मंत्रालय
तीरंदाजी टीम के सहयोगी सदस्य के कोरोना वायरस जांच में पॉज़िटिव पाये जाने की वजह से कुछ समय के विराम के बाद प्रशिक्षण शिविर फिर से शुरू
पुणे में आर्मी स्पोर्ट्स इंस्टीट्यूट में प्रशिक्षण शिविर में भाग ले रही राष्ट्रीय तीरंदाजी टीम से जुड़े सहयोगी स्टाफ का एक सदस्य कोरोना वायरस जांच में पॉज़िटिव पाया गया था। सहयोगी स्टाफ के सदस्य की कोविड जांच रिपोर्ट 30 अक्टूबर को पॉज़िटिव आई थी। यह व्यक्ति 7 अक्टूबर को शिविर में शामिल होने के बाद 14 दिनों के लिए क्वारंटीन में था और 9 दिनों तक प्रशिक्षण में भी शामिल हुआ था। भारतीय खेल प्राधिकरण द्वारा स्थापित मानक संचालन प्रक्रियाओं के अनुसार क्वारंटीन के दौरान, दो आरटी-पीसीआर परीक्षण किए गए थे। प्रशिक्षण शिविर में भाग लेने वाले खिलाड़ियों के साथ शामिल होने से पहले संबंधित सहयोगी कर्मचारी की कोविड जांच रिपोर्ट निगेटिव आई थी। सहायक स्टाफ सदस्य का उपचार आर्मी स्पोर्ट्स इंस्टीट्यूट परिसर के बाहर पुणे के एक विशेष कोविड देखभाल अस्पताल में किया जा रहा है।
प्रशिक्षण शिविर 31 अक्टूबर और 1 नवंबर को दो दिनों के लिए स्थगित कर दिया गया था। इस दौरान प्रशिक्षण में भाग लेने वाले खिलाड़ियों को सभी सावधानी के साथ इन दो दिनों तक अपने-अपने कमरे में अलग-थलग और प्रतिबंधित रूप से रखा गया था। कोविड सावधानियों और तापमान की निगरानी के साथ, शिविर 2 नवंबर से फिर शुरू हो गया है। भारतीय खेल प्राधिकरण राष्ट्रीय शिविर में भाग लेने वाले लोगों का कोविड दिशा-निर्देशों के अनुसार आरटी-पीसीआर परीक्षण करवा रहा है।
सूचना और प्रसारण मंत्रालय
बिहार के 3 सहित देश भर के कुल 50 मनरेगा कर्मियों को अमृत सरोवर योजना में योगदान के लिए स्वतंत्रता दिवस पर राष्ट्र के नाम प्रधानमंत्री का संबोधन सुनने के लिए राजधानी आमंत्रित किया गया है ।
भारत सरकार द्वारा इस वर्ष के स्वतंत्रता दिवस समारोह में देश भर के कुल 50 मनरेगा कर्मियों को अमृत सरोवर योजना में योगदान के लिए राष्ट्र के नाम प्रधानमंत्री का संबोधन सुनने के लिए राजधानी आमंत्रित किया गया है । इनमें से 3 बिहार से हैं।
केंद्र सरकार के 'जनभागीदारी' दृष्टिकोण के अनुरूप, भारत भर से सभी क्षेत्रों के लोग लाल किले पर ऐतिहासिक समारोह का हिस्सा बनेंगे ।
अमृत सरोवर योजना में उल्लेखनीय योगदान के लिए बिहार के जिन 3 मनरेगा कर्मियों को दिल्ली आमंत्रित किया गया है, उसमें से 2 महिलाएं तथा 1 पुरुष कर्मी शामिल हैं।
पूर्वी चम्पारण जिले के मुख्यालय स्थित मोतिहारी के रूपडीह अंचल के महंगुआ गांव की सुमित्रा देवी को अमृत सरोवर योजना के तहत मनरेगा में बेहतर कार्य किये जाने पर प्रधानमन्त्री द्वारा 15 अगस्त को लाल किले पर झंडातोलन समारोह में आमंत्रित किया गया है। उन्होंने इस अवसर के लिए प्रधानमंत्री नरेंद्र मोदी को विशेष रूप से धन्यवाद दिया है।
बिहार के ही सीमांचल क्षेत्र के किशनगंज जिले के चकला घाट की कविता देवी ने मनरेगा योजना के अंतर्गत उल्लेखनीय योगदान किया है, जिसके लिए प्रधानमन्त्री के द्वारा उन्हे 15 अगस्त को लाल किले पर झंडातोलन समारोह में आमंत्रित किया गया है । उनके अनुसार स्वतंत्रता दिवस समारोह को निकट से देखने का अवसर मिलने पर वे बेहद प्रसन्न हैं। कविता देवी तथा उनके परिवार के सदस्यों ने इसके लिए प्रधानमंत्री नरेंद्र मोदी को धन्यवाद दिया है।
बिहार के तीसरे चयनित मनरेगा कर्मी बक्सर जिले के इटाढी अंचल के खनिता गांव के विश्वनाथ राम हैं।
भारत सरकार द्वारा विशेष योगदान देने के आधार पर चयनित देश भर से कुल 50 मनरेगा कर्मी स्वतंत्रता दिवस समारोह के साक्षी बनेंगे। ये सभी दिल्ली के ऐतिहासिक लाल किले में स्वतंत्रता दिवस समारोह में विशेष अतिथि के रूप में शामिल होंगे। उन्हें अपने परिवार सहित प्रतिष्ठित स्मारक की प्राचीर से प्रधान मंत्री नरेंद्र मोदी के राष्ट्र के नाम संबोधन को सुनने के लिए आमंत्रित किया गया है।
(Visitor Counter : 266
प्रधानमंत्री कार्यालय
प्रधानमंत्री ने सभी को गणेश चतुर्थी की शुभकामनाएं दीं
प्रधानमंत्री श्री नरेन्द्र मोदी ने गणेश चतुर्थी के शुभ अवसर पर अपनी शुभकामनाएं दी हैं। प्रधानमंत्री ने कामना की कि यह त्योहार सभी के जीवन में सौभाग्य, सफलता और समृद्धि लाए। प्रधानमंत्री ने एक्स पर पोस्ट किया :
"देशभर के मेरे परिवारजनों को गणेश चतुर्थी की मंगलकामनाएं। विघ्नहर्ता-विनायक की उपासना से जुड़ा यह पावन उत्सव आप सभी के जीवन में सौभाग्य, सफलता और संपन्नता लेकर आए। गणपति बाप्पा मोरया!"
"सर्व देशवासीयांना गणेश चतुर्थीच्या हार्दिक शुभेच्छा. गणपती बाप्पा मोरया!"
रक्षा मंत्रालय
रक्षा क्षेत्र में 'आत्मनिर्भरता': प्रधानमंत्री श्री नरेन्द्र मोदी ने डेफएक्सपो 2022 के दौरान 101 वस्तुओं की चौथी सकारात्मक स्वदेशीकरण सूची की घोषणा की
सरकार के 'आत्मनिर्भर भारत अभियान' के प्रमुख घटकों में से एक है, आत्मनिर्भरता प्राप्त करने के लिए रक्षा क्षेत्र को बदलना एवं सार्वजनिक और निजी क्षेत्र की सक्रिय भागीदारी के साथ रक्षा वस्तुओं के निर्यात को बढ़ावा देना। रक्षा मंत्रालय ने रक्षा में 'आत्मनिर्भरता' हासिल करने के लिए अनेक कदम उठाए हैं और सकारात्मक स्वदेशीकरण सूची उस दृष्टि को प्राप्त करने की दिशा में एक ऐतिहासिक पहल है।
प्रधानमंत्री ने 76वें स्वतंत्रता दिवस के अवसर पर लाल किले की प्राचीर से राष्ट्र के नाम अपने संबोधन के दौरान सकारात्मक सूचियों के माध्यम से स्वदेशीकरण के लिए किए गए प्रयासों की सराहना की थी । इन सूचियों से स्वदेशीकरण को बढ़ावा मिलेगा और रक्षा क्षेत्र में 'आत्मनिर्भर भारत' की प्राप्ति होगी तथा आने वाले समय में निर्यात बढ़ेगा।
उद्योग समेत सभी हितधारकों के साथ अनेक दौर के परामर्श के बाद रक्षा मंत्रालय द्वारा यह चौथी सकारात्मक स्वदेशीकरण सूची तैयार की गई है। यह उन उपकरणों/ प्रणालियों पर विशेष ध्यान देती है, जिनका विकास किया जा रहा है और जिनके अगले पांच से दस वर्षों में ठोस ऑर्डर में तब्दील होने की संभावना है। पहली तीन सकारात्मक स्वदेशीकरण सूचियों की तरह, गोला-बारूद के आयात प्रतिस्थापन, जो एक ज़रूरी आवश्यकता है, पर इसमें विशेष ध्यान दिया गया है। यह चौथी सूची भारतीय रक्षा उद्योग की बढ़ती क्षमताओं को पहचानती है तथा इसके माध्यम से प्रौद्योगिकी एवं विनिर्माण क्षमताओं में नए निवेश को आकर्षित करके घरेलू अनुसंधान और विकास की क्षमता को प्रोत्साहित करने की संभावना है।
चौथी सकारात्मक स्वदेशीकरण सूची में सूचीबद्ध आइटम घरेलू रक्षा उद्योग को सशस्त्र बलों की प्रवृत्ति और भविष्य की जरूरतों को समझने और देश के भीतर आवश्यक अनुसंधान एवं विकास और विनिर्माण क्षमता बनाने के लिए पर्याप्त भविष्य दृष्टि एवं अवसर प्रदान करेंगे।
रक्षा मंत्रालय एक अनुकूल वातावरण की सुविधा प्रदान करेगा और यह सुनिश्चित करने के लिए उद्योग को हर संभव सहायता प्रदान करेगा कि 'चौथी सकारात्मक स्वदेशीकरण सूची' में उल्लिखित समय-सीमा पूरी हो, जिससे रक्षा में आत्मनिर्भरता प्राप्त हो और देश के भीतर
समयबद्ध तरीके से निर्यात के लिए क्षमताओं का विकास हो । सभी हितधारकों की जानकारी के लिए सूची को रक्षा मंत्रालय की वेबसाइट  पर रखा गया है।
चौथी सकारात्मक स्वदेशीकरण सूची देखने के लिए यहां क्लिक करें
इस्पात मंत्रालय
भिलाई इस्पात संयंत्र की तारकोल डिस्टिलेशन इकाई में आग लगी
भिलाई इस्पात संयंत्र की तारकोल डिस्टिलेशन इकाई की कोक भट्टी तथा कोयला रसायन विभाग में आज सवेरे साढे आठ बजे आग लग गई। दमकलों ने आग पर काबू पा लिया। इस दुर्घटना में जानमाल का कोई नुकसान नहीं हुआ है। आग के कारण की जांच की जा रही है।
संयंत्र के सामान्य संचालन में किसी तरह की बाधा नहीं आई।
राष्ट्रीय सुरक्षा परिषद सचिवालय
जिम्मेदार साइबर आदतों को बढ़ावा देने के लिए क्वाड सहयोग
क्वाड देशों में साइबर सुरक्षा में सुधार के लिए क्वाड राष्ट्र एक सार्वजनिक अभियान - क्वाड साइबर चैलेंज – की शुरुआत कर रहे हैं। भारत-प्रशांत क्षेत्र व अन्य क्षेत्रों से इंटरनेट-उपयोगकर्ताओं को इस साइबर चैलेंज  में शामिल होने तथा सुरक्षित और जिम्मेदार साइबर आदतों का अभ्यास करने का संकल्प लेने के लिए आमंत्रित किया जा रहा है। यह साइबर चैलेंज, व्यक्तियों और समुदायों की साइबर सुरक्षा जागरूकता और कार्रवाई को मजबूत करने से सम्बंधित निरंतर चल रहे क्वाड प्रयासों को दर्शाता है, ताकि सभी जगह अर्थव्यवस्थाओं और उपयोगकर्ताओं को लाभान्वित करने के क्रम में एक अधिक सुरक्षित और सहनीय साइबर इकोसिस्टम को बढ़ावा दिया जा सके।
दुनिया भर में इंटरनेट-उपयोगकर्ता साइबर अपराध और अन्य दुर्भावनापूर्ण साइबर खतरों के निशाने पर होते हैं, जिनके कारण हर साल खरबों डॉलर का नुकसान हो सकता है और संवेदनशील, व्यक्तिगत डेटा की सुरक्षा खतरे में पड़ सकती है। सरल निवारक उपायों के जरिये कई साइबर हमलों से बचा जा सकता है। साथ में, इंटरनेट उपयोगकर्ता और सेवा-प्रदाता साइबर सुरक्षा और साइबर संरक्षा में महत्वपूर्ण सुधार के लिए विभिन्न छोटे कदम उठा सकते हैं। इन चरणों में नियमित रूप से सिक्यूरिटी अपडेट करना, बहु-कारक प्रमाणीकरण के माध्यम से विस्तारित जांच को सक्षम करना, मजबूत और नियमित रूप से बदलते पासवर्ड का उपयोग करना और फ़िशिंग जैसे सामान्य ऑनलाइन घोटालों की पहचान करना शामिल है।
साइबर चैलेंज सभी उपयोगकर्ताओं – निगमों, शिक्षा संस्थानों, छोटे व्यवसायों से लेकर स्कूल-छात्रों, बुजुर्गों तक आम लोगों के लिए प्राथमिक साइबर सुरक्षा सूचना और प्रशिक्षण जैसे संसाधन प्रदान करती है। 10 अप्रैल से शुरू हो रहे सप्ताह के दौरान इन कार्यक्रमों की समाप्ति होगी। क्वाड सहयोगी यह सुनिश्चित करने के लिए काम कर रहे हैं कि ऑनलाइन और स्मार्ट उपकरणों का उपयोग करते हुए सूचना-आधारित निर्णय लेने के लिए आवश्यक संसाधनों तक सभी की पहुंच हो। इस बारे में जानकारी प्राप्त करें कि आप और आपका संगठन अधिक संरक्षित, सुरक्षित और सहनीय साइबर स्पेस को बढ़ावा देने के लिए क्या कर सकते हैं ताकि राष्ट्रों को साइबर खतरों से सामूहिक रूप में बेहतर ढंग से बचाया जा सके।
भारत में, इस कार्य का समन्वय राष्ट्रीय सुरक्षा परिषद सचिवालय के साथ राष्ट्रीय साइबर सुरक्षा समन्वयक के कार्यालय द्वारा किया जा रहा है।
जनजातीय कार्य मंत्रालय
एनईएसटीएस ने शिक्षण और गैर-शिक्षण कर्मचारियों के लिए 4062 रिक्तियों को भरने के लिए ईएमआरएस कर्मचारी चयन परीक्षा -2023 के लिए अधिसूचना जारी की
जनजातीय कार्य मंत्रालय के तहत एक स्वायत्त संगठन, नेशनल एजुकेशन सोसाइटी फॉर ट्राइबल स्टूडेंट्स , ईएमआरएस के लिए शिक्षण और गैर-शिक्षण कर्मचारियों के लिए भर्ती अभियान चला रहा है। एनईएसटीएस ने हाल ही में 4062 रिक्तियों को भरने के लिए ईएमआरएस कर्मचारी चयन परीक्षा -2023 के लिए अधिसूचना जारी की है।
इसके परिणामस्वरूप ईएमआरएस में शैक्षिक मानकों में सुधार के लिए गुणवत्तापूर्ण मानव संसाधन की स्थिति बनेगी।
इसके लिए आवेदन प्रक्रिया 30 जून 2023 से शुरू हो गई है।
सीबीएसई के साथ समन्वय में एनईएसटीएस, नीचे दी गई रिक्तियों के लिए ईएमआरएस में शिक्षण और गैर-शिक्षण कर्मचारियों की रिक्तियों को भरने के लिए “ओएमआर आधारित ” मोड में ईएसएसई-2023 का आयोजन कर रहा है:
|
|
पद
|
|
रिक्तियां
|
|
प्रधानाचार्य
|
|
303
|
|
पीजीटी
|
|
2266
|
|
अकाउंटेंट
|
|
361
|
|
जूनियर सचिवालय सहायक 
|
|
759
|
|
लैब अटेंडेंट
|
|
373
|
|
कुल
|
|
4062
प्रत्येक पद के लिए ऑनलाइन आवेदन की विस्तृत प्रक्रिया, पात्रता मानदंड और पाठ्यक्रम के साथ अन्य विवरण वेबसाइट पर उपलब्ध है: emrs.tribal.gov.in
राज्यों/केंद्र-शासित प्रदेशों में ईएमआरएस में रिक्त पदों को भरने के लिए भर्ती प्रक्रिया शुरू की गई है। आवेदन प्राप्त करने के लिए पोर्टल 30 जून 2023 से 31 जुलाई 2023 तक खुला है।
ईएमआरएस 50% या अधिक अनुसूचित जनजाति आबादी और 20,000 या अधिक आदिवासी व्यक्तियों वाले प्रत्येक ब्लॉक में जनजातीय आबादी को गुणवत्तापूर्ण शिक्षा प्रदान करने के लिए जनजातीय कार्य मंत्रालय का एक प्रमुख पहल है।
वित्त मंत्रालय
केंद्र सरकार ने अधिनियम की धारा 10 के मद्देनजर आयकर अधिनियम, 1961 की धारा 194ए के तहत टीडीएस के प्रावधानों में ढील दी
केंद्र सरकार ने आयकर अधिनियम, 1961 की धारा 197ए की उप-धारा  के तहत प्रदत्त अधिकारों का उपयोग करते हुए अधिसूचित किया है कि अधिनियम की धारा 194ए के तहत निम्नलिखित भुगतान पर कर यानी टैक्स की कोई कटौती नहीं की जाएगी। उदाहरण के लिए, अनुसूचित जनजाति के किसी सदस्य , जो अधिनियम की धारा 10 में उल्लिखित किसी निर्दिष्ट क्षेत्र में निवास करता हो, को किसी निर्दिष्ट क्षेत्र में स्थित अनुसूचित बैंक  द्वारा ब्याज के रूप में किए गए भुगतान पर टैक्स की कोई कटौती नहीं की जाएगी। प्रतिभूतियों पर देय ब्याज इसमें शामिल नहीं है। इस संबंध में निम्नलिखित शर्तें लागू होंगी:
- स्वयं भुगतानकर्ता को इस बात को लेकर आश्वस्त रहना चाहिए कि भुगतान प्राप्तकर्ता अनुसूचित जनजाति का एक सदस्य है जो किसी निर्दिष्ट क्षेत्र में ही निवास करता है, उपर्युक्त भुगतान उस निर्धारण वर्ष से संबंधित पिछले वर्ष के दौरान भुगतान प्राप्तकर्ता को अर्जित या उत्पन्न हो रहा हो जिसमें भुगतान किया गया है, इससे जुड़े समस्त आवश्यक दस्तावेजी साक्ष्य प्राप्त कर लिए गए हों;
- भुगतानकर्ता को उपर्युक्त भुगतान के बारे में टैक्स कटौती संबंधी विवरण में जानकारी देनी होगी, जैसा कि अधिनियम की धारा 200 की उप-धारा  में निर्दिष्ट है;
- पिछले वर्ष के दौरान किया गया भुगतान या कुल भुगतान बीस लाख रुपये से अधिक नहीं होना चाहिए।
उपर्युक्त अधिसूचना के प्रयोजन के तहत ‘अनुसूचित बैंक’ से आशय एक ऐसे बैंक से है जो भारतीय रिजर्व बैंक अधिनियम, 1934 की दूसरी अनुसूची में शामिल है।
अधिसूचना संख्या 110/2021, दिनांक 17 सितंबर 2021, को बाकायदा जारी कर दिया गया है। यह www.incometaxindia.gov.in पर और इसके साथ ही www.egazette.nic.in पर भी उपलब्ध है।
प्रधानमंत्री कार्यालय
प्रधानमंत्री ने एशियाई खेलों में रोइंग पुरुष क्वाड्रपल स्कल्स में कांस्य पदक जीतने पर प्रसन्नता व्यक्त की
प्रधानमंत्री श्री नरेन्द्र मोदी ने एशियाई खेल 2022 में कांस्य पदक जीतने के लिए सतनाम सिंह, परमिंदर सिंह, सुखमीत और जकार खान की रोइंग पुरुष क्वाड्रपल स्कल्स टीम को बधाई दी है। एशियाई खेलों के इस संस्करण में रोइंग में भारत ने यह 5वां पदक हासिल किया है।
टीम इंडिया की शक्ति और दृढ़ संकल्प की सराहना करते हुए, प्रधानमंत्री ने कहा कि उनकी सफलता ने देश को गौरवान्वित किया है।
कॉरपोरेट कार्य मंत्रालय
भारतीय दिवाला और शोधन अक्षमता बोर्ड  ने मुंबई में वित्तीय ऋणदाताओं के लाभ के लिए ‘‘ऋणदाताओं की समिति: लोक विश्वास की एक संस्था’’ पर अपनी तरह की प्रथम दो दिवसीय कार्यशाला का आयोजन किया
भारतीय दिवाला और शोधन अक्षमता बोर्ड  ने भारतीय स्टेट बैंक  एवं भारतीय कंपनी मामले संस्थान  के साथ संयुक्त रूप से मुंबई में 15 एवं 16 फरवरी को ‘‘ऋणदाताओं की समिति: लोक विश्वास की एक संस्था’’ पर अपनी तरह की प्रथमदिवसीय कार्यशाला का आयोजन किया।
यह कार्यशाला अनूठा एवं वित्तीय ऋणदाताओं के लाभ के लिए अपनी तरह का प्रथम आयोजन है, जिसमें दिवाला और शोधन अक्षमता कोड, 2016 के तहत ऋणदाताओं की समिति से निर्मित है। प्रमुख अनुसूचित वाणिज्यिक बैंकों के 28 वरिष्ठ अधिकारियों  ने कार्यशाला में भाग लिया।
संकाय में श्री एम के शरावत , डॉ. एम एस साहू , श्री एन एस विश्वनाथन , श्री रजनीश कुमार , श्री सी एस शेट्टी , श्री राशेश शाह , श्री अबीजर दिवानजी , श्री मनीष अग्रवाल , श्री विजय कुमार वी अय्यर , श्री संजीव कृष्ण  और श्री सिरिल श्रॉफ  भी शामिल थे।
वाणिज्य एवं उद्योग मंत्रालय
ऊर्जा स्टार्टअप के लिए एकीकरण से नवोन्मेष कार्यक्रम
इन्वेस्ट इंडिया ने ऊर्जा स्टार्टअप के लिए एकीकरण से नवोन्मेष कार्यक्रम के जरिये भारतीय स्टार्टअप के लिए प्रयोगशाला से सीधे बाजार का मौका उपलब्ध कराने के लिए ऊर्जा क्षेत्र की कंपनियों से समझौता किया है।
एकीकरण से नवोन्मेष कॉर्पोरेट परिसर में स्थित ऊर्जा स्टार्टअप के लिए तीन महीने का कॉर्पोरेट त्वरित कार्यक्रम है।
इस कार्यक्रम के लिए आवेदन स्टार्टअप इंडिया हब पर मौजूद है, जो भारतीय स्टार्टअप परितंत्र से जुड़े सभी हितधारकों को एक साथ लाने का ऑनलाइन प्लेटफॉर्म है। यह कार्यक्रम कॉर्पोरेट कंपनियों के निर्देशन और समर्थन से नये विचारों को मूर्तरूप देने के लिए स्टार्टअप शुरू करने और मूल्यवान ऊर्जा बदलाव से जुड़े सहयोग और परिवर्तन का एक मौका उपलब्ध कराता है।
चयनित स्टार्टअप को कॉर्पोरेट के साथ उत्पादन शुरू करने के मौके के साथ ही 5 लाख रूपये प्रति स्टार्टअप तक नकद पुरस्कार अनुदान प्राप्त होगा। कॉर्पोरेट कंपनियां उन्हें प्रौद्योगिकी, तकनीकी और व्यावसायिक परामर्श प्रदान करने के साथ-साथ अपने नेटवर्क के जरिये उन्हें संभावित उपभोक्ताओं तक पहुंच भी प्रदान करेंगी।
घरों, खेत, उद्योग, बुनियादी ढांचे, भवन, उपयोगिता और परिवहन जैसे विभिन्न क्षेत्रों में ऊर्जा जीवन चक्र- उत्पादन, संचरण एवं वितरण, भंडारण एवं उपभोग के विभिन्न चरणों में नवोन्मेषकों से प्रविष्टियां आमंत्रित की जाती हैं। विजेताओं का मूल्यांकन नवाचार, व्यापार व्यवहार्यता और मापनीयता क्षमता जैसे चयनित मानकों के आधार पर किया जाएगा।
इन श्रेणियों में एकीकरण से नवोन्मेष कार्यक्रम में विशेष रूचि के क्षेत्र में निम्नलिखित शामिल हैं:
गृहस्थी
घर स्वचालन
· स्मार्ट होम उत्पादों और संस्थापक/समर्थन सेवाओं के लिए ई-कॉमर्स मार्केटप्लेस
· छत पर सौर और घरेलू ऊर्जा भंडारण
परिवहन
· ईवी और ईवी बुनियादी ढांचे
· गैस संचालित ट्रक
खेत
· अपशिष्ट से उपयोगी वस्तु बनाना
बुनियादी ढांचे
· नवीकरणीय ऊर्जा
· ग्रिड और माइक्रो ग्रिड
· भंडारण बैटरी
· सेंसर, ड्रोन, डेटा एनालिटिक्स, कार्यबल गतिशीलता
· साइबर सुरक्षा
उपयोगिता
· मीटरिंग, बिलिंग और ग्राहक विश्लेषण
· मांग प्रतिक्रिया और वितरित ऊर्जा संसाधन प्रबंधन प्रणाली
· लेन-देन योग्य ऊर्जा, ब्लॉकचेन आधारित ऊर्जा व्यापार और ऊर्जा बाजार
भवन
· ऊर्जा दक्षता और शीतलन
· बी2बीई-मार्केट्स
· स्वचालन दक्षता
· पूर्वानुमानित संपत्ति प्रबंधन 
कार्यक्रम के लिए आवेदन करने की आखिरी तारीख 10 अगस्त, 2018 तक बढ़ा दी गई है।
एकीकरण से नवोन्मेष कार्यक्रम के विवरण के लिए यहां क्लिक करें:
रक्षा मंत्रालय
स्वर्णिम विजय वर्ष 2021
हुगली नदी पर नौसेना का सामरिक अभ्यास ‘समुद्री विरासत प्रदर्शन’
कोलकाता में स्वर्णिम विजय वर्ष समारोह 2021 के हिस्से के रूप में, भारतीय नौसेना ने हुगली नदी पर 20 मार्च 2021 को एक सामरिक अभ्यास का प्रदर्शन किया। इस शानदार अभ्यास में नौसेना की परिसम्पत्तियों और इसके नौसैनिकों ने अपने समुद्री शौर्य का प्रदर्शन किया। इस सामरिक अभ्यास में दो वॉटरजेट फास्ट अटैक क्राफ्ट , चार नेवी पैट्रोल बोट, एक-एक सी किंग और चेतक हेलीकॉप्टर, एक मरीन कमांडो  टीम और एक तटरक्षक एयर कुशन वैसल  ने सामरिक रूप से अपनी क्षमता और शौर्य का प्रदर्शन किया। इस अवसर पर पश्चिम बंगाल के माननीय राज्यपाल श्री जगदीप धनखड़ मुख्य अतिथि के रूप में उपस्थित थे।
हुगली नदी पर तीव्र गति के साथ तैरती चार सशस्त्र नौसेनिक पैट्रोल बोटों के स्टीमपास्ट के साथ इस सामरिक अभ्यास प्रदर्शन का शुभारंभ हुआ, इसके पश्चात हल्दिया से परिचालित सीजी एसीवी ने हुगली नदी में अद्वितीय युद्धाभ्यास का प्रदर्शन किया। इसके बाद डब्ल्यूजेएफएसी ने नदी के भीतर सटीक नौसैनिक युद्धाभ्यास को अंजाम देते हुए नदी के बीच में ही लंगर भी डाला। सी किंग और चेतक हेलिकॉप्टरों ने आसमान में अपनी शानदार उड़ान का प्रदर्शन किया और फिर चेतक ने नदी में डूबते हुए एक व्यक्ति के बचाव का डेमो दिखाते हुए 'खोज और बचाव' अभियान को अंजाम दिया। इसके बाद दोनों हेलीकॉप्टरों ने दर्शकों के लिए हेलिबेटिक्स का प्रदर्शन करते हुए अपने हवाई जौहर दिखाए। मार्कोस ने एक कब्जाए हुए क्षेत्र में तेजी से प्रवेश करते हुए सी किंग से जेमिनी असॉल्ट वाटरक्राफ्ट पर एक डेमो समुद्र तटीय हमले को अंजाम देने के अपने कौशल का प्रदर्शन किया। इसके बाद सी किंग द्वारा एसटीआईई  नामक युद्ध तकनीक का प्रयोग करते हुए त्वरित गति से कमांडो को हेलीकॉप्टर से एक विशेष रस्सी के माध्यम से लटककर नीचे उतरते हुए कार्रवाई को अंजाम दिया गया।
पूर्वी नौसेना कमान के फ्लैग ऑफिसर कमांडिंग-इन-चीफ वाइस एडमिरल एबी सिंह ने मुख्य अतिथि के सम्मान में अपने चेतक हेलिकाप्टर के माध्यम से आसमान में विशेष कौशल का प्रदर्शन करते हुए नदी से समुद्री क्षेत्र में प्रवेश जैसे अविस्मरणीय अभ्यास को अंजाम दिया। अंत में तीव्र गति से संचालित नौसेना की पैट्रोल बोटों द्वारा सलामी दी गई और फिर नौसेना बैंड के द्वारा बजाए गए कुछ देशभक्ति पूर्ण संगीत ने समारोह में उपस्थित जनसमूह में उत्साह भर दिया।
सामरिक संचालन का समापन सूर्यास्त समारोह के साथ हुआ, जिसमें बाबू घाट और नदी के बीच नौसेना के लंगर डाले नौसैनिक पोतों और ठिकानों से आसमान को रोशन करते हुए विभिन्न रंगों से परिपूर्ण गोलीबारी की गई। हुगली नदी के आसमान में शानदार आतिशबाजी के प्रदर्शन के साथ समुद्री विरासत प्रदर्शन का समापन हुआ।
यह पहला मौका था जब कोलकाता की हुगली नदी में नौसेना के पोतों, पैट्रोल बोटों, विमानों और एक सीजी होवरक्राफ्ट को शामिल करते हुए इस तरह का आयोजन किया गया था। कोलकाता में हुगली नदी के तट पर आयोजित हुए इस तरह के पहले ऐतिहासिक और अनोखे समारोह का साक्षी बनने के लिए तीनों सेवाओं के सशस्त्र बल कर्मी, बच्चे और एनसीसी कैडेटों सहित आम लोग भी शामिल हुए और इस समारोह में दिखाए गए अद्वितीय शौर्य और समर्पण ने उपस्थित जनसमूह को मंत्रमुग्ध कर दिया।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 452वां दिन
भारत का समग्र टीकाकरण कवरेज 186.05 करोड़ से अधिक हुआ
आज शाम 7 बजे तक 13 लाख से ज्यादा टीके की खुराक दी गई
12-14 आयु वर्ग के किशोरों को अब तक 2.31 करोड़ से अधिक खुराक दी गई
भारत का कोविड-19 टीकाकरण कवरेज आज 186.05 करोड़  से अधिक हो गया। आज शाम 7 बजे तक 13 लाख  से ज्यादा टीके की खुराक दी गई। अब तक 12-14 आयु वर्ग के किशोरों को कोविड-19 टीके की 2.31 करोड़  से अधिक पहली खुराक लगाई गई है। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.47 करोड़  से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10404211
|
|
दूसरी खुराक
|
|
10006497
|
|
प्रीकॉशन खुराक
|
|
4562218
|
|
एफएलडब्ल्यू
|
|
पहली खुराक
|
|
18414071
|
|
दूसरी खुराक
|
|
17522945
|
|
प्रीकॉशन खुराक
|
|
7062887
|
|
आयु वर्ग 12-14 वर्ष
|
|
पहली खुराक
|
|
23169943
|
|
आयु वर्ग 15-18 वर्ष
|
|
पहली खुराक
|
|
57749084
|
||
|
दूसरी खुराक
|
|
39915428
|
|
आयु वर्ग 18-44 वर्ष
|
|
पहली खुराक
|
|
555136082
|
|
दूसरी खुराक
|
|
471173270
|
||
|
प्रीकॉशन खुराक
|
|
9712
|
|
आयु वर्ग 45-59 वर्ष
|
|
पहली खुराक
|
|
202833573
|
|
दूसरी खुराक
|
|
186477888
|
||
|
प्रीकॉशन खुराक
|
|
34727
|
|
60 वर्ष से अधिक
|
|
पहली खुराक
|
|
126801248
|
|
दूसरी खुराक
|
|
116157604
|
|
प्रीकॉशन डोज
|
|
13092951
|
|
कुल दी गई पहली खुराक
|
|
994508212
|
|
कुल दी गई दूसरी खुराक
|
|
841253632
|
|
प्रीकॉशन डोज
|
|
24762495
|
|
कुल
|
|
1860524339
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 12 अप्रैल, 2022 
|
|
एचसीडब्ल्यू
|
|
पहली खुराक
|
|
44
|
|
दूसरी खुराक
|
|
473
|
|
प्रीकॉशन खुराक
|
|
11206
|
|
एफएलडब्ल्यू
|
|
पहली खुराक
|
|
59
|
|
दूसरी खुराक
|
|
863
|
|
प्रीकॉशन खुराक
|
|
22580
|
|
आयु वर्ग 12-14 वर्ष
|
|
पहली खुराक
|
|
387732
|
|
आयु वर्ग 15-18 वर्ष
|
|
पहली खुराक
|
|
43847
|
||
|
दूसरी खुराक
|
|
127441
|
|
आयु वर्ग 18-44 वर्ष
|
|
पहली खुराक
|
|
35048
|
|
दूसरी खुराक
|
|
398949
|
|
प्रीकॉशन खुराक
|
|
3437
|
|
आयु वर्ग 45-59 वर्ष
|
|
पहली खुराक
|
|
4844
|
|
दूसरी खुराक
|
|
80889
|
||
|
प्रीकॉशन खुराक
|
|
13272
|
|
60 वर्ष से अधिक
|
|
पहली खुराक
|
|
3776
|
|
दूसरी खुराक
|
|
52789
|
|
प्रीकॉशन डोज
|
|
141236
|
|
कुल दी गई पहली खुराक
|
|
475350
|
|
कुल दी गई दूसरी खुराक
|
|
661404
|
|
प्रीकॉशन डोज
|
|
191731
|
|
कुल
|
|
1328485
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
संचार एवं सूचना प्रौद्योगिकी मंत्रालय
केंद्रीय मंत्री अश्विनी वैष्णव ने विश्व डाक दिवस पर यूनिवर्सल पोस्टल यूनियन और डाक परिवार को बधाई दी
कठिन समय में प्राप्त लाभ आने वाले वर्षों में भारतीय डाक का सकारात्मक मार्गदर्शन करेगा: डाक सचिव श्री विनीत पाण्डेय
1874 में यूनिवर्सल पोस्टल यूनियन की स्थापना होने की वर्षगांठ के रूप में प्रत्येक वर्ष 9 अक्टूबर को विश्व डाक दिवस मनाया जाता है। भारत 1876 से यूनिवर्सल पोस्टल यूनियन का एक सदस्य रहा है। विश्व डाक दिवस का उद्देश्य लोगों के जीवन और कोराबार में डाक क्षेत्र की भूमिका के साथ-साथ देशों के सामाजिक-आर्थिक विकास में योगदान के बारे में जागरूकता पैदा करना है। इस वर्ष के विश्व डाक दिवस की विषयवस्तु 'इनोवेट टू रिकवर ' है। इस अवसर पर संयुक्त राष्ट्र के महासचिव श्री एंटोनियो गुटेरेस ने कहा, “विश्व डाक दिवस के मौके पर हम कोविड महामारी के कठिन समय के दौरान सार्वजनिक सेवा वितरण सुनिश्चित करने में डाक कर्मियों के अमूल्य योगदान को याद करते हैं।” उन्होंने कहा, “विशाल डाक नेटवर्क - जिसमें लाखों कर्मचारी सैकड़ों हजारों डाकघरों के माध्यम से अरबों पत्र पहुंचा रहे हैं - इसे हमारे समाज में गुंथा गया है, जो पूरे विश्व के समुदायों को आपस में जोड़ता है।"
इंडिया पोस्ट ने 2020 और 2021 में महामारी लॉकडाउन के दौरान 1.5 लाख से अधिक आईटी  सक्षम डाकघरों के साथ डाक और वित्तीय सेवाएं प्रदान करने में महत्वपूर्ण भूमिका निभाई है। सुदृढ़ आईटी प्रणाली ने भारतीय डाक को नागरिकों के दरवाजे पर वित्तीय सेवाएं देने में सक्षम बनाया है।
आम आदमी के लिए सबसे सुलभ, किफायती और भरोसेमंद बैंक बनाने की सोच के साथ 2018 में इंडिया पोस्ट पेमेंट्स बैंक की शुरुआत करके विशाल डाक नेटवर्क को और मजबूत किया गया है।
विश्व डाक दिवस के अवसर पर इलेक्ट्रॉनिकी और सूचना प्रौद्योगिकी मंत्री श्री अश्विनी वैष्णव ने एक ट्वीट करके यूनिवर्सल पोस्टल यूनियन और डाक परिवार को बधाई दी। उन्होंने भारतीय डाक विभाग के सामाजिक योगदान का भी उल्लेख किया।
Shri Vineet Pandey, Secretary  in his message on the eve of World Post Day has highlighted that the “Post Offices have become more relevant than ever before and the leverage given by the tough times will guide India Post positively in the years to come”.
वहीं, सचिव  श्री विनीत पाण्डेय ने विश्व डाक दिवस की पूर्व संध्या पर अपने संदेश में इस बात को रेखांकित किया कि डाकघर पहले से कहीं अधिक प्रासंगिक हो गए हैं और कठिन समय में प्राप्त लाभ आने वाले वर्षों में भारतीय डाक का सकारात्मक मार्गदर्शन करेगा।